སྤྲུལ་པའི་རྒྱལ་པོས་བོད་ཁམས་སྤྱི་ལ་གདམས་པཞེས་པའི་བསླབ་བྱ་འདི་ཆོས་རྒྱལ་སྲོང་བཙན་སྒམ་པོའི་བཀའ་འབུམ་སྟེ་ཡོངས་གྲགས་སུ་མ་ཎི་བཀའ་འབུམཞེས་པར་བསྡུས་ཡོད་ཅིང་།བཀའ་འབུམ་འདི་སྟོད་ཆ་དང་སྨད་ཆ་པོད་གཉིས་ཡོད་དེ།བརྗོད་བྱ་ཐུགས་རྗེ་ཆེན་པོའི་སྒྲུབ་སྐོར་དང་།བླ་མ་བརྒྱུད་པའི་གསོལ་འདེབས།ཐུགས་རྗེ་ཆེན་པོའི་སྤྲུལ་པ་རྗེ་སྲོང་བཙན་སྒམ་པོའི་ཞལ་གདམས།ལོ་རྒྱུས་ཆེན་པོ་སོགས་སྟོད་ཆ་ད་ང།ཞལ་གདམས་ཀྱི་སྐོར།ཡི་གེ་དྲུག་པའི་དགུ་ཁྲིགས་བསྟོད་པ།སྐུ་གསུང་ཐུགས་ལ་བསྟོད་པ།ཞལ་གདམས་ཐུན་མོང་མ་ཡིན་པ།བཀའ་ཆེམས་བཀའ་ཁོལ་མ་སོགས་སྨད་ཆར་བསྡུས་ཡོད་དོ།།བོད་ཁམས་སྤྱི་ལ་གདམས་པཞེས་པའི་ཞལ་གདམས་འདི་བོད་ཀྱི་བསླབ་བྱ་རྩོམ་རིག་ཁྲོད་ཆེས་སྔ་མོར་བྱུང་བའི་བརྩམས་ཆོས་སུ་ངེས་ཙ་ན།ཆོས་རྒྱལ་སྲོང་བཙན་སྒམ་པོ་ཉིད་ལུགས་དང་མཐུན་པའི་སྒོ་ནས་བོད་ཀྱི་རྩོམ་རིག་ལས་བསླབ་བྱ་རྩོམ་ལུས་འདི་གསར་གཏོད་གནང་མཁན་ཡིན་པའང་སྨྲ་མི་དགོས་སོ།།དེས་ན་བོད་ཁམས་སྤྱི་ལ་གདམས་པཞེས་པའི་བསླབ་བྱ་འདིས་བོད་ཀྱི་རྩོམ་རིག་ལོ་རྒྱུས་འཕེལ་རྒྱས་སྟེང་དམིགས་བསལ་གྱི་གནས་བབས་འགངས་ཆེན་ཞིག་ཟིན་ཡོད།